narcis
Narcis, Narcissus, slægt af løgplanter i narcisfamilien med ca. 50 arter i Europa og Mellemøsten. Planterne har løg med linjeformede blade og et blomsterskaft med en enkelt eller få gule eller hvide blomster omgivet af et hindeagtigt hylsterblad. Blomstens seks delvis sammenvoksede blosterblade har på oversiden et tyndt rørformet bibloster, der indeslutter støvbærere og griffel. Se også narcisfamilien.
Til slægten hører bl.a. påskelilje, pinselilje og tazet.